मॉडलिंग में अपने जलवे बिखेरते गौरव की पहली फ़िल्म भट्ट कैंप की “लव गेम्स” है, तक़रीबन एक दशक के बाद भट्ट कैंप ने किसी रनवे मॉडल को फ़िल्मों में लेने का फैसला किया, जो फ़ैसला सीधे गौरव अरोरा के हक में गया. इस फ़िल्म में उनकी भूमिका एक बिजनेसमैन के रईस बेटे की थी, जिसकी दिलचस्पी एक वकील की पत्नी अलीशा अस्थाना में होती है. इस फ़िल्म को करने के दौरान ही उन्हें विक्रम भट्ट की फ़िल्म “राज़ रिबूटेड” का भी प्रस्ताव मिला. इस तरह पहली फ़िल्म करते हुए उन्हें उनकी दूसरी फ़िल्म भी मिल गयी और ऐसे मॉडल गौरव अब एक अभिनेता के रूप में सामने आये.